**ПРОЕКТ!**

**Д О Г О В О Р**

**№ ……………………………...**

Днес ……….............. г. в с. Борован между**:**

1. **ОБЩИНА БОРОВАН**, с ЕИК по БУЛСТАТ 000193065, с адрес: обл. Враца, общ. Борован, с. Борован 3240, ул. „Иван Вазов” № 1, представлявана от …………………………… - ………….. и …………….. – Главен счетоводител, наричана по-долу **ВЪЗЛОЖИТЕЛ,** от една страна,

и

1. **.............................................................................................................,** с ЕИК (по БУЛСТАТ) …………………………., със седалище и адрес на управление: ………………………. представлявано от ..................................... в качеството му на …………………., наричано за краткост в договор **ИЗПЪЛНИТЕЛ,** от друга,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „**Страните**“, а всеки от тях поотделно „**Страна**“);

на основание чл. 183 във връзка с чл. 112 от Закона за обществените поръчки (ЗОП), след проведена обществена поръчка с предмет **„Ремонт на кметство и културно – просветен дом село Нивянин“**, открита по реда на чл. 18, ал. 1, т. 12 от ЗОП с Решение № ……………………… на …………………………………………………….., и в изпълнение на Решение № ......................... на ……………………….. за избор на изпълнител, се сключи този договор за възлагане на обществена поръчка при следните условия:

1. **ПРЕДМЕТ НА ДОГОВОРА**

Чл.1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава на свой риск срещу възнаграждение да извърши строително-монтажни работи (СМР) във връзка с изпълнението на обществена поръчка с предмет: **„Ремонт на кметство и културно – просветен дом село Нивянин“**, при условията на Техническата спецификация на **ВЪЗЛОЖИТЕЛЯ** (Приложение № 1) и съгласно Техническото и Ценово предложение на **ИЗПЪЛНИТЕЛЯ** (Приложение № 2 и 3), представляващи неразделна част от настоящия договор.

(2) Строително-монтажните работи са с място на изпълнение – с. Нивянин, Община Борован.

Чл.2. **ИЗПЪЛНИТЕЛЯТ** се задължава да извърши предвидените в предмета на обществената поръчка строително-монтажни работи, в съответствие с установените нормативни документи, Техническата спецификация и клаузите на този договор.

1. **СРОК НА ДОГОВОРА**

Чл.3. Срокът за изпълнение на строително-монтажните работи по договора е …………………………………… календарни дни и започва да тече от датата на получаване на Възлагателно писмо от страна на **ИЗПЪЛНИТЕЛЯ**, изпратено от **ВЪЗЛОЖИТЕЛЯ**, и приключва с окончателното приемане на обекта без забележки и подписването на двустранен приемо-предавателен протокол за предаване на извършените СМР и Протокол за завършени и подлежащи на заплащане натурални видове строителни и монтажни работи (Акт обр. 19) от определени от **ВЪЗЛОЖИТЕЛЯ** и **ИЗПЪЛНИТЕЛЯ** лица.

Чл.4. (1) Срокът за изпълнение на работите, предмет на настоящия договор, е в съответствие с технологията за изпълнение и линейния график на **ИЗПЪЛНИТЕЛЯ**, приети за обекта, съгласно Техническото предложение на **ИЗПЪЛНИТЕЛЯ**.

(2) Срокът за изпълнение на заложените СМР спира да тече, когато настъпят обстоятелства, препятстващи извършването им, които не могат да се вменят във вина на **ИЗПЪЛНИТЕЛЯ** (неблагоприятни атмосферни или геоложки условия, забавяне на доставката на машини и съоръжения, когато не е задължение на **ИЗПЪЛНИТЕЛЯ**, нареждане на общински или държавен орган и др.). За спирането на строителството се съставя Акт за установяване състоянието на строежа при спиране на строителството (Образец 10). След отстраняване на причините, довели до спиране, се съставя Акт за установяване състоянието на строежа и СМР при продължаване на строителството за всички спрени строежи по общия ред и предвидените в чл. 7, ал. 3, т. 10 други случаи (Образец 11).

(3) В случаите по ал. 2 срокът за изпълнение на СМР се удължава с времето, през което изпълнението е било невъзможно поради настъпилите неблагоприятни обстоятелства.

(4) **В срок до седем календарни дни** след отстраняване на причините, довели до спиране на изпълнението, **ИЗПЪЛНИТЕЛЯТ** представя на **ВЪЗЛОЖИТЕЛЯ** **нов актуализиран календарен линеен план–график**, удължен с времето на периода, през който не са извършвани строително-монтажни работи.

Чл.5 Действието на договора за обществена поръчка се прекратява след окончателното приемане на обекта съгласно чл. 3 и разплащане на действително извършените и приети по надлежен ред СМР.

Чл.6 Отговорността на **ИЗПЪЛНИТЕЛЯ** при изпълнение на настоящия договор за обществена поръчка приключва с изтичането на уговорения гаранционен срок.

1. **ЦЕНА И НАЧИН НА ПЛАЩАНЕ**

Чл.7 (1) Цената за изпълнение на договора, която **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ**, съответства на остойностената количествено-стойностна сметка, предложена от **ИЗПЪЛНИТЕЛЯ** в офертата, и е в размер на:

Обща стойност ……………………….. лв. без ДДС

Словом: ………………………………………………………лв.

Обща стойност …………………………..лв. с ДДС

Словом: ……………………………………………………………лв. с ДДС

(2) В цената по ал. 1 са включени и до 10% непредвидени разходи, възлизащи на ……………………….лв. без ДДС, ……………………..лв. с ДДС. Непредвидените разходи се начисляват само върху стойността на разходите за строителство и се изплащат само при доказване на необходимостта от изпълнението им, при представяне на съответните доказателствени документи. Остойностяването на непредвидените разходи за извършването на СМР, за които няма договорена цена или аналогична такава в КСС на **ИЗПЪЛНИТЕЛЯ**, ще става на база ценовите показатели, включени в офертата на **ИЗПЪЛНИТЕЛЯ,** както следва:

**- Часова ставка – не повече от ................. лева без ДДС/час;**

**- Допълнителни разходи върху труда – ................... процента на сто.**

**- Допълнителни разходи върху механизацията – ................... процента на сто.**

**- Доставно-складови разходи – ................... процента на сто.**

(3) В цената по ал.1 са включени всички необходими разходи на **ИЗПЪЛНИТЕЛЯ** за изпълнението на предмета на договора, включително тези за подготовка на строителството, извършването на временните строителни работи (ако е приложимо), за осигуряване на транспорта на машините и заплащането на работната ръка, временната организация на движението, депонирането на строителни отпадъци, промяна в организацията на строителството, охрана на труда, застраховка на СМР и на професионалната си отговорност, разходи по изготвяне на екзекутивна документация и всички други присъщи разходи, както и други неупоменати по-горе, но необходими за изпълнението и завършването на всички дейности по договора.

(4) Договорените цени на видовете работи по количествената сметка няма да бъдат променяни за целия период на строителство. Цената на финансовия риск за срока на изпълнение на обекта също е включена в цената на договора.

(5) Изпълнението на СМР се изплаща по договорените цени в съответствие с реалните разходи за отделните видове работи и с действително изпълнените количества, отчетени на място, въз основа на точни геометрични измервания и в съответствие с Техническата спецификация. Изплащането на дължимата цена на **ИЗПЪЛНИТЕЛЯ** се допуска само при наличие на достатъчно доказателства за качеството на извършените СМР, които се удостоверяват от лицето, определено от **ВЪЗЛОЖИТЕЛЯ** за осъществяване на инвеститорски контрол.

(6) В случай, че за сметка на определен вид работа от количествено-стойностната сметка ще се изпълнява допълнително друг вид работа, за която има аналогична цена в КСС, разплащането й ще се извърши въз основа на Заменителна таблица по образец на **ВЪЗЛОЖИТЕЛЯ**. Не могат да се заменят количества СМР, които не са били включени в предмета на обществената поръчка.

Чл.8. Плащанията по настоящия договор се извършват под формата на авансово плащане, междинни плащания и окончателно плащане.

Чл.9. Авансовото плащане е еднократно в размер на 30 (тридесет) % от стойността на договора и се изплаща при следните условия:

а) авансът се изплаща в срок до тридесет календарни дни след получаване на Възлагателно писмо от страна на **ИЗПЪЛНИТЕЛЯ**

б) авансовото плащане се приспада пропорционално от междинните плащания и окончателното плащане към **ИЗПЪЛНИТЕЛЯ** до размера на полученото авансово плащане.

в) авансът се изплаща само след представяне на фактура-оригинал и гаранция за обезпечаване на целия размер на авансовото плащане.

Чл.10. Междинни плащания - в размер до 60 (шестдесет) % от стойността, предложена за изпълнение на СМР, платими в срок до 10 (десет) календарни дни след приемане на поетапно извършената работа с Протокол за завършени и подлежащи на заплащане натурални видове строителни и монтажни работи /Акт обр. 19/, подписан от определени от **ВЪЗЛОЖИТЕЛЯ** и **ИЗПЪЛНИТЕЛЯ** лица, и представена оригинална фактура от страна на **ИЗПЪЛНИТЕЛЯ**, включваща стойността на реално извършените до момента СМР съгласно горепосочения протокол.

Чл.11. (1) Окончателното плащане е в размер не по-малко на 10 (десет) % от стойността на договора, и представлява разликата между общата стойност на действително извършените и одобрени строително-монтажни работи и общата сума от извършените авансово и междинни плащания.

(2) Окончателно плащане се извършва в 30 дневен срок от представяне на последния от посочените документи:

1. Двустранно подписан приемо-предавателен протокол от определени от **ВЪЗЛОЖИТЕЛЯ** и **ИЗПЪЛНИТЕЛЯ** лица за всички видове изпълнени и приети строително-монтажни работи;

2. Протокол за завършени и подлежащи на заплащане натурални видове строителни и монтажни работи /Акт обр. 19/, подписан от определени от **ВЪЗЛОЖИТЕЛЯ** и **ИЗПЪЛНИТЕЛЯ** лица;

3. Представена оригинална фактура от страна на **ИЗПЪЛНИТЕЛЯ** за окончателно плащане по договора.

Чл.12. (1) **ИЗПЪЛНИТЕЛЯТ** доказва на **ВЪЗЛОЖИТЕЛЯ** извършените и актувани СМР с количествени сметки, актове и протоколи по Наредба No3/2003год. за съставяне на актове и протоколи по време на строителството.

(2) За завършени и подлежащи на заплащане строително-монтажни работи ще се считат само тези видове работи, които са приети от лицето, определено от **ВЪЗЛОЖИТЕЛЯ** за осъществяване на инвеститорски контрол, и са отразени в съответния протокол. Всички плащания ще се извършват срещу актуване на действително извършени строително-монтажни работи и след одобряването им от упълномощени представители на **ВЪЗЛОЖИТЕЛЯ.**

Чл. 13. (1) Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащане на съответна част от дължимото възнаграждение, докато **ИЗПЪЛНИТЕЛЯТ** не отстрани недостатъците или не извърши необходимите и уговорени работи.

(2) В случаите по предходната алинея, **ВЪЗЛОЖИТЕЛЯТ** разполага с едно от следните права по избор:

(а) да определи подходящ срок, в който **ИЗПЪЛНИТЕЛЯТ** да поправи работата си за своя сметка;

(б) да отстрани сам за сметка на **ИЗПЪЛНИТЕЛЯ** отклоненията от поръчката, респективно недостатъците на работата;

(в) да намали възнаграждението съразмерно с намалената цена или годност на изработеното.

(3) Когато отклоненията от поръчката или недостатъците на работата са толкова съществени, че правят работата негодна, съобразно договореното, **ВЪЗЛОЖИТЕЛЯТ** има право да развали договора.

(4) Рискът от случайно погиване на обекта преминава от **ИЗПЪЛНИТЕЛЯ** върху **ВЪЗЛОЖИТЕЛЯ** от момента на предаването на строежа с окончателен двустранно подписан приемо-предавателен протокол от лица, определени от **ВЪЗЛОЖИТЕЛЯ** и **ИЗПЪЛНИТЕЛЯ.**

Чл. 14. (1) Плащанията по чл. 7 – чл. 11 от договора, се извършват след представяне на необходимите документи в оригинал с платежно нареждане по сметка на **ИЗПЪЛНИТЕЛЯ**, както следва:

Банка: ...................................

BIC: ...............................

IBAN: ..................................

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени в банковата сметка, в срок **до 3 (три) дни** считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

Чл.15. Фактурите за извършените плащания следва да се изготвят на български език и в съответствие със Закона за счетоводство.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ И ИЗПЪЛНИТЕЛЯ**

Чл.16. **ВЪЗЛОЖИТЕЛЯТ** е задължен:

1. Да заплаща на **ИЗПЪЛНИТЕЛЯ** уговорената по Чл.7 (1) цена при изпълнение на условията, посочени в чл.9, чл.10 и чл.11 от настоящия договор.

2. Да предостави на **ИЗПЪЛНИТЕЛЯ** в 5 (пет) дневен срок след подписване на договора, цялата документация, необходима му за извършване на дейностите, предмет на настоящия договор, за което се съставя протокол от определелени от **ВЪЗЛОЖИТЕЛЯ** и **ИЗПЪЛНИТЕЛЯ** лица.

3. Да възложи изпълнението на строително-монтажните работи по настоящия договор с Възлагателно писмо към **ИЗПЪЛНИТЕЛЯ**.

4. Да осигури на **ИЗПЪЛНИТЕЛЯ** свободен достъп до обекта, предмет на договора.

5. Да окаже необходимото съдействие на **ИЗПЪЛНИТЕЛЯ** за изпълнение на възложената му работа и осигури всички съгласувания и разрешения, които са в неговата компетентност.

6. Да определи лице, което носи отговорност за инвеститорския контрол при извършване на СМР.

7. Да приеме предложена от **ИЗПЪЛНИТЕЛЯ** смяна на ключов експерт, в случай че са представени и одобрени от **ВЪЗЛОЖИТЕЛ** документи, удостоверяващи квалификация и опит на експерта еквивалентна или по-добра от тези на предложения в офертата.

8. Да уведомява **ИЗПЪЛНИТЕЛЯ** писмено в случай на възникнали проблеми във връзка с изпълнението на договора.

9. Да участва при съставяне на актове и протоколи по Наредба No3 от 31.07.2003год., непосредствено след извършените проверки, огледи и измервания на място само когато са постигнати изискванията към строежите по чл.169, ал.1 и 3 ЗУТ за съответните извършени СМР.

10. Да приеме извършените строително-монтажни работи, в случай, че съответстват по обем и качество на неговите изисквания, посочени в Техническата спецификация на поръчката и офертата на **ИЗПЪЛНИТЕЛЯ**.

11. Да уведомява **ИЗПЪЛНИТЕЛЯ** писмено за установени в гаранционния срок на договора дефекти.

Чл.17. **ВЪЗЛОЖИТЕЛЯТ** има право:

1. Да получи резултатите от изпълнението на договора във вида и срока, уговорени в този договор и предвидени в Техническата спецификация на поръчката.

2. Да проверява изпълнението на договора по всяко време, включително чрез проверки на място и да дава указания и предписва мерки, както и да следи за тяхното изпълнение.

3. Да изисква и получава от **ИЗПЪЛНИТЕЛЯ** всякаква информация, свързана с изпълнението на настоящия договор.

4. Да изисква от **ИЗПЪЛНИТЕЛЯ** да сключи и да му представи договор/и за подизпълнение с посочения/ите в офертата му подизпълнител/и в определения за това срок в ЗОП (ако е приложимо).

5. Да не приеме предложена от **ИЗПЪЛНИТЕЛЯ** смяна в екипа от ключови експерти при недоказване на еквивалентни или по-добри квалификация и опит, като уведоми за това **ИЗПЪЛНИТЕЛЯ** писмено. При отказ на **ВЪЗЛОЖИТЕЛЯ** за приемане на замяната, **ИЗПЪЛНИТЕЛЯТ** предлага друг, с ново уведомление.

6. Да изисква некачествено изпълнени работи да бъдат отстранени или поправени, в съответствие с изискванията на Техническата спецификация и нормативните актове, като допълнителните разходи в тези случаи са за сметка на **ИЗПЪЛНИТЕЛЯ.**

7**.** Да изисква от **ИЗПЪЛНИТЕЛЯ** предоставянето на информация за текущото изпълнение на договора за обществена поръчка.

8**.** Да освободи или задържи гаранцията за изпълнение при условията на настоящия договор.

9**.** Да изисква от **ИЗПЪЛНИТЕЛЯ** да му предаде всички материали, свързани с изпълнението на договора.

10.Да развали едностранно договора, в случай, че **ИЗПЪЛНИТЕЛЯТ** не изпълни възложеното в обема, срока и при условията на настоящия договор.

Чл.18. **ВЪЗЛОЖИТЕЛЯТ** не носи отговорност за действия и/или бездействия на **ИЗПЪЛНИТЕЛЯ** или неговите подизпълнители в рамките на обекта, в резултат на които възникват:

1. Смърт или злополука, на което и да било физическо лице.
2. Загуба или нанесена вреда на каквото и да било имущество в или извън обекта, вследствие изпълнение предмета на договора през времето на изпълнение на строителството.

Чл.19. **ИЗПЪЛНИТЕЛЯТ** се задължава:

1. Да изпълни СМР, предмет на договора, в срока по чл. 3, като организира и координира цялостния процес на строителството в съответствие с:
2. условията на обществената поръчка, въз основа на която се сключва договорът, Техническата спецификация, офертата и приложенията към нея.
3. Действащата нормативна уредба в Република България.
4. При неспазване на изискванията по ал. 1, да отстрани своевременно констатираните от **ВЪЗЛОЖИТЕЛЯ** недостатъци съгласно клаузите на настоящия договор, като всички допълнителни разходи са за негова сметка.
5. Да уведоми в 5 (пет) дневен срок **ВЪЗЛОЖИТЕЛЯ** и лицето, определено да осъществява инвеститорския контрол, при установяване на каквито и да било неточности, непълноти или несъответствия в Техническата спецификация.
6. Да актуализира в 7 (седем) дневен срок представения с офертата линеен календарен график при спиране извършването на СМР и последващото му възобновяване в съответствие с чл. 4, ал. 4 от договора.
7. Да осигури свой представител за своевременното съставяне и подписване на всички необходими документи, предмет на настоящата поръчка. Съставянето на актове и протоколи съгласно изискванията на Наредба No3 от 31.07.2003год. за съставяне на актове и протоколи по време на строителството, се извършва непосредствено след извършените проверки, огледи и измервания на място, само когато са постигнати изискванията към строежите по чл.169, ал.1 и ал.3 от ЗУТ за съответните извършени работи. Всички работи, които са закрити, без да е съставен акт, ще бъдат откривани по искане на **ВЪЗЛОЖИТЕЛЯ**, за сметка на **ИЗПЪЛНИТЕЛЯ.**
8. При изпълнението на строежите да съставя всички необходими актове съгласно изискванията на действащата нормативна уредба за контрол и приемане на строителни и монтажни работи, непосочени в Наредба No3 от 31.07.2003год. за съставяне на актове и протоколи по време на строителството. Актовете и протоколите се изготвят в необходимите екземпляри съобразно съставилите ги лица. **ИЗПЪЛНИТЕЛЯТ,** лицето, упражняващо инвеститорски контрол и **ВЪЗЛОЖИТЕЛЯТ** съхраняват по един екземпляр. Актовете и протоколите се съставят въз основа на данни от строителните книжа, от други документи, изискващи се по съответния нормативен акт и от констатациите от задължителните проверки, огледи и замервания на място. Съставените и оформени съгласно изискванията на действащото законодателство актове и протоколи имат доказателствена сила при установяване на обстоятелствата, свързани със започване, изпълнение и въвеждане в експлоатация (приемане) на строежите.
9. Да влага в строителството качествени материали, строителни изделия, продукти и др., само с предварително доказани качества, отговарящи на нормативните изисквания и стандарти. Материалите се доставят със сертификат за произход и сертификат или декларация за съответствие. Неспазването от **ИЗПЪЛНИТЕЛЯ** на изискванията на Техническата спецификация и всички приложими законови разпоредби, относно стандартите и качеството на строителните продукти, както и на извършените СМР, ще се счита за неизпълнение на този договор, което ако е системно представлява съществено неизпълнение и може да бъде основание за едностранно прекратяване на договора от **ВЪЗЛОЖИТЕЛЯ**. Контролът на качеството на влаганите на строежа строителни материали и продукти се осъществява от лицето, определено за осъществяване на инвеститорски контрол от страна на **ВЪЗЛОЖИТЕЛЯ**.
10. Да изготви и представи за одобрение от Кмета на общината или упълномощено от него длъжностно лице План за управление на строителните отпадъци (ПУСО).
11. Да представи отчет за изпълнението на ПУСО и състоянието на обектите.
12. Да осигури регулярност на доставките на строителни продукти, необходими за изпълнението на строежа, по начин който да обезпечава навременно, качествено и ефективно извършване на СМР и спазване на одобрения линеен график.
13. Да съхранява доставките до влагането им на строежа, в складовете на строителната площадка или на друго място, съобразно изискванията за съхранение.
14. **ИЗПЪЛНИТЕЛЯТ** е длъжен да извърши за своя сметка дейностите по извозване на строителни отпадъци на определени от **ВЪЗЛОЖИТЕЛЯ** за целта места.
15. Разходите за консумация на електроенергия, вода и други консумативи, необходими за изграждането на обекта, са за сметка на **ИЗПЪЛНИТЕЛЯ**.
16. Да осигури екип за изпълнение на договореното строителство за целия период на договора, в определения в списъка на ключови експерти състав:

* Технически ръководител ……………………….;
* Отговорник по контрола на качеството ………………………………;
* Координатор по безопасност и здраве ………………………………

1. Подмяна на ключови експерти може да става само с изричното писмено съгласие на **ВЪЗЛОЖИТЕЛЯ** след 5 (пет) дневно предварително уведомяване от страна на **ИЗПЪЛНИТЕЛЯ**, придружено със съответните документи, удостоверяващи еквивалентен или по-добър опит и квалификация.
2. Осигурява и поддържа цялостно наблюдение и необходимото осветление и охрана на обекта по всяко време, с което поема пълна отговорност за състоянието му и за съответните наличности.
3. Да осигурява възможност на лицето, определено да осъществява инвеститорски контрол от **ВЪЗЛОЖИТЕЛЯ,** да извършва контрол по изпълнението на СМР през целия период на изпълнение на договора. Да предоставя възможност за контрол и приемане на изпълнените СМР съгласно Наредба No3 от 31.07.2003год. за съставяне на актове и протоколи по време на строителството.
4. Обезпечава сигурен достъп по всяко време до всяко работно място на обекта, поддържа ред и чистота на строителната площадка.
5. Започва изпълнението на следващите СМР, в съответствие с приетата технология, само след като изпълнените предхождащи СМР са приети от лицето, определено да извършва инвеститорски контрол от страна на **ВЪЗЛОЖИТЕЛЯ.**
6. Носи пълна отговорност за изпълнените видове работи до цялостното завършване и приемане на обекта. Приемането на отделните елементи или видове работи по време на строителството не освобождава **ИЗПЪЛНИТЕЛЯ** от тази отговорност.
7. В случай на проявени дефекти в изпълнените от **ИЗПЪЛНИТЕЛЯ** СМР през гаранционния период, **ИЗПЪЛНИТЕЛЯТ** се задължава да се яви при покана от страна на **ВЪЗЛОЖИТЕЛЯ** за подписване на Констативен протокол и да отстрани дефектите за своя сметка. При неявяване костативният протокол се съставя в негово отсъствие, като констатациите имат задължителна и обвързваща сила спрямо **ИЗПЪЛНИТЕЛЯ.**
8. Отговаря за действията, бездействията и работата на посочения подизпълнител/посочените подизпълнители като за свои действия, бездействия и работа (ако е приложимо).
9. Сключва с подизпълнителя/подизпълнителите споразумение по чл.16, ал.1, т.8 и чл.18 от Закона за здравословни и безопасни условия на труд, както и споразумение за взаимно покриване на нанесени щети един на друг (ако е приложимо).
10. Извършва предвидените в техническата спецификация СМР, създава необходимата организация за извършване на строителството, така че неговите представители, служители или подизпълнители да извършват СМР по начин, който да не накърнява или уврежда доброто име и репутация на **ВЪЗЛОЖИТЕЛЯ.**
11. Да осигурява сам и за своя сметка безопасността на движението и работния процес в кметството и културно-просветния дом в с. Нивянин, където се извършват дейностите, по време на строително-монтажните работи и да спазва изискванията по ЗБУТ и ППО, в т.ч. да осигури за своя сметка обезопасяване на строежа.
12. Взема необходимите мерки за опазване на пътищата, ползвани от него по време на строителството и за сигурността на съществуващия пътен трафик, за което носи пълна отговорност. СМР трябва да бъдат извършвани по начин, че да не създават пречки за достъпа до или за ползването на пътища, тротоари или имоти, собственост на **ВЪЗЛОЖИТЕЛЯ** или на трети лица, освен предвидените му по право. Всички такси и разноски във връзка с изпълнението на това задължение са за сметка на **ИЗПЪЛНИТЕЛЯ.** Той носи и отговорността за вреди, поради неизпълнение на това задължение.
13. Организира отстраняването на всички появили се по време на строителството проблеми, свързани с временната организация на пътния трафик и съгласувания с други заинтересовани страни.
14. Носи пълна отговорност за защита от вандализъм, кражба или злонамерени действия на цялата си работа, материали и оборудване. Отговаря за опазването и охраната на собствеността, частна или държавна, която се намира на, или е в близост до строителната площадка, срещу щети или вреди вследствие на извършените СМР по този договор.
15. Е длъжен да възстанови всички щети на вещи и имоти, повредени или нарушени от извършените СМР в изпълнение на този договор.
16. Без одобрението на **ВЪЗЛОЖИТЕЛЯ** не може да премахва, премества или реже каквито и да са дървета, намиращи се на обществени места или тротоари. Защитата на всички съществуващи дървета и тревни площи, които се намират в района на работите, е отговорност на **ИЗПЪЛНИТЕЛЯ.**
17. Не изпълнява СМР, за изпълнението на които съществуват ограничения през зимния сезон и при изключително неблагоприятни климатични условия.
18. Да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазване на приложимите законови разпоредби се носи само от **ИЗПЪЛНИТЕЛЯ.**
19. Преди започване на изпълнението на каквито и да било работи по обекта до неговото приключване, за своя сметка, да вземе необходимите мерки за осигуряване на безопасността на гражданите, като постави предупредителни знаци, указания за отбиване на движението, подходящо осветление и др. подобни, съгласно изискванията на нормативните документи.
20. При изпълнение на строителството **ИЗПЪЛНИТЕЛЯТ** е длъжен да поддържа строителната площадка и частите на обекта чисти, като ги почиства от строителни отпадъци и организира тяхното извозване до определените от **ВЪЗЛОЖИТЕЛЯ** за целта места.
21. След завършване на строителството **ИЗПЪЛНИТЕЛЯТ** отстранява от строителната площадка и обекта всички строителни съоръжения, оборудване, излишни материали и строителни отпадъци, като ги оставя във вид, удовлетворяващ **ВЪЗЛОЖИТЕЛЯ**.
22. Да изпълнява приложимите законови разпоредби, включително всички предписания, свързани с опазване на околната среда на строителната площадка и на граничещите и обекти.
23. Длъжен да представи гаранция за пълния размер на авансово плащане със срок на валидност не по-малък от 30 дни след изтичане срока на договора.
24. Да поддържа валидността на застраховката по чл. 171 от ЗУТ - минимум 30 календарни дни след датата на подписване на окончателен приемо-предавателен протокол от определени от ВЪЗЛОЖИТЕЛЯ и ИЗПЪЛНИТЕЛЯ лица.
25. Съгласува със заинтересованите ведомства места за депониране на строителни отпадъци, земни маси и др. такива и ги извозва за своя сметка.
26. Изготвя екзекутивна документация, отразяваща действителното положение на обекта (ако е приложимо).
27. Да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за окончателното приемане на обекта, за което се подписва протокол от определелени от **ВЪЗЛОЖИТЕЛЯ** и **ИЗПЪЛНИТЕЛЯ** лица.
28. Да уведоми писмено **ВЪЗЛОЖИТЕЛЯ** в 10 (десет) дневен срок за готовността си да му предаде обекта и подпише окончателен приемо-предавателен протокол.
29. Да информира **ВЪЗЛОЖИТЕЛЯ** за възникнали проблеми при изпълнението на поръчката и за предприетите мерки за тяхното решаване в срок до 5 (пет) дни от възникването им.
30. Да изпълнява мерките, препоръките и указанията на **ВЪЗЛОЖИТЕЛЯ,** съдържащи се в докладите от проверки на място.
31. Да издава фактури на **ВЪЗЛОЖИТЕЛЯ,** като се съобрази с изискванията му за форма и съдържание.
32. Да осигурява достъп за извършване на проверки на място от страна на **ВЪЗЛОЖИТЕЛЯ** и/или лицето, определено да осъществява инвеститорски контрол от страна на **ВЪЗЛОЖИТЕЛЯ.**
33. Да осигури достъп до финансовата, техническата, счетоводна и всякаква друга информация, свързана с изпълнението на настоящия договор.
34. Да осигури достъп до обекта, както и до документацията, която се съхранява от **ИЗПЪЛНИТЕЛЯ** и подизпълнителя на настоящата обществена поръчка.
35. Да оказва пълно съдействие на лицата, които извършват проверките на място.
36. Да поема за своя сметка всички разходи във връзка с организацията и изпълнението на строителството.
37. Всички санкции, наложени от общински и държавни органи, във връзка с изпълнение на СМР са за сметка на **ИЗПЪЛНИТЕЛЯ.** Всички вреди, нанесени на трети лица при изпълнение на същите, се заплащат от **ИЗПЪЛНИТЕЛЯ.**
38. **ИЗПЪЛНИТЕЛЯТ** се задължава да поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени във връзка с изпълнението на договора.
39. Няма право да се позове на незнание и/или непознаване на дейностите, свързани с предмета на договора, поради която причина да иска изменение или допълнение на същия.
40. **ГАРАНЦИОННИ СРОКОВЕ И ГАРАНЦИИ**

Чл.20. Гаранционният срок за договорените СМР в рамките на настоящия договор за обществена поръчка е …………….. години съгласно офертата на **ИЗПЪЛНИТЕЛЯ** и същият в съответствие с Наредба No2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти/ ДВ бр.72 от 2003год./.

Чл.21. **ИЗПЪЛНИТЕЛЯТ** се задължава да отстранява за своя сметка скритите недостатъци и появилите се дефекти в поетия гаранционен срок.

Чл.22. Гаранционните срокове текат от датата на окончателното приемане на обекта от страна на **ВЪЗЛОЖИТЕЛЯ.**

Чл.23. При установяване на появили се в гаранционния срок дефекти, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ.**

Чл.24. **ИЗПЪЛНИТЕЛЯТ** се задължава да отстрани за своя сметка появилите се в гаранционния срок дефекти в разумен срок, определен в подписания от страните констативен протокол.

Чл.25. В случай на неизпълнение на задължението на **ИЗПЪЛНИТЕЛЯ** по чл.24 **ВЪЗЛОЖИТЕЛЯТ** има право да отстрани дефектите за сметка на **ИЗПЪЛНИТЕЛЯ.**

Чл.26. В случаите на чл.25 **ИЗПЪЛНИТЕЛЯТ** дължи на **ВЪЗЛОЖИТЕЛЯ** направените разходи за отстраняване на дефектите.

Чл.27. (1) За обезпечаване изпълнението на настоящия договор, при подписването му, **ИЗПЪЛНИТЕЛЯТ** следва да представи документи за внесена гаранция за обезпечаване на авансово предоставените средства и за внесена гаранция за изпълнение на задълженията си по него.

(2) Гаранцията за обезпечаване на авансово предоставените средства е в размер на ………………. (……………..) в една от следните форми:

1. Депозит на парична сума в лева по банкова сметка на **ВЪЗЛОЖИТЕЛЯ**.

2. Банкова гаранция. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от **ВЪЗЛОЖИТЕЛЯ**, в случай че **ИЗПЪЛНИТЕЛЯТ** не е изпълнил някое от задълженията си по договора. Гаранция следва да е със срок на валиодност не по-малък от 30 дни след изтичане срока на договора.

3. Застраховка, която обезпечава изпълнението чрез покритие на отговорността на **ИЗПЪЛНИТЕЛЯ.**

(3) Гаранцията за изпълнение се представя, в съответствие с документацията за участие, в една от следните форми:

1. Депозит на парична сума в лева в размер на 5% от общата стойност на договора по банкова сметка на **ВЪЗЛОЖИТЕЛЯ.**

2. Банкова гаранция за сума в лева в размер на 5 % от общата стойност на договора със срок на валидност - 30 /тридесет/ дни след изтичане срока на договора. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от **ВЪЗЛОЖИТЕЛЯ,** в случай че **ИЗПЪЛНИТЕЛЯТ** не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на **ИЗПЪЛНИТЕЛЯ.**

(4) Разходите по откриването на депозита, банковата гаранция или застраховката са за сметка на **ИЗПЪЛНИТЕЛЯ.**

Чл.28. (1) **ВЪЗЛОЖИТЕЛЯТ** има право да усвои изцяло или част от Гаранцията за изпълнение на договора при виновно неизпълнение на задължения на **ИЗПЪЛНИТЕЛЯ** по договора.

(2) **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки.

(3) В случай, че отговорността за неизпълнение на задълженията по договора от страна на **ИЗПЪЛНИТЕЛЯ** по стойност превишава размера на гаранцията за изпълнение на договора и **ИЗПЪЛНИТЕЛЯТ** не изпълни задължението си за възстановяване на гаранцията по реда на чл.30, **ВЪЗЛОЖИТЕЛЯТ** има право да прекрати договора.

Чл.29. (1) В случай, че Банката, издала гаранцията за изпълнение на договора се обяви в несъстоятелност, или изпадне в неплатижоспособност/свръхзадлъжнялост, или и се отнеме лиценза, или откаже да заплати предявената от **ВЪЗЛОЖИТЕЛЯ** сума в 5 (пет) дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с **ВЪЗЛОЖИТЕЛЯ.**

(2) **ВЪЗЛОЖИТЕЛЯТ** не дължи лихви върху сумите по Гаранцията за изпълнение на договора.

Чл.30. В случаите на усвояване на суми от Гаранцията за изпълнение на договора, **ИЗПЪЛНИТЕЛЯТ** е длъжен в срок до 5 (пет) работни дни да възстанови размера на гаранцията.

Чл.31. След приключване на договора 0,5% от стойността на гаранцията за изпълнение се трансфорнира в гаранция за гаранционна поддръжка, която се освобождава в 20 дневен срок след изтичане на последния от гаранционните срокове, предложени от **ИЗПЪЛНИТЕЛЯ.** **ИЗПЪЛНИТЕЛЯТ** е длъжен да я поддържа, в противен случай **ВЪЗЛОЖИТЕЛЯТ** се удовлетворява преди да възстанови гаранцията, която обезпечава изпълнението на договора.

Чл.32. Гаранцията за изпълнение на договора в оставащия размер се освобождава в срок до един месец след окончателното приемане на строежа. В случай, че **ИЗПЪЛНИТЕЛЯТ** е представил банкова гаранция за изпълнение, то следва тя да бъде със срок на валидност не по-малък от 30 дни след изтичане срока на договора.

1. **ПРИЕМАНЕ НА ИЗВЪРШЕНИТЕ СМР**

Чл.33. При приемането на обекта се съставят:

1. Заменителни таблици (ако е приложимо).
2. Протоколи за завършени и подлежащи на заплащане натурални видове строителни и монтажни работи (Акт обр. 19) с приложени към тях:

-всички съставени за строежа актове и протоколи по Наредба No3/31.07.2003год.;

-всички документи, удостоверяващи качество и произход на вложените на обекта материали;

Чл.34. За окончателно предаване на обекта на **ВЪЗЛОЖИТЕЛЯ** се счита подписването на двустранен приемо-предавателен протокол и Протокол за завършени и подлежащи на заплащане натурални видове строителни и монтажни работи (Акт обр. 19) от определени от **ВЪЗЛОЖИТЕЛЯ** и **ИЗПЪЛНИТЕЛЯ** лица.

Чл.35. **ВЪЗЛОЖИТЕЛЯТ** има право да откаже да приеме обекта или отделни работи по него, ако открие отклонения от договорените изисквания или нарушения на изисквания на нормативни актове.

1. **ОТГОВОРНОСТ ПРИ НЕИЗПЪЛНЕНИЕ**

Чл.36. (1) При нарушаване на сроковете на този договор от страна на **ИЗПЪЛНИТЕЛЯ,** същият се задължава да изплати неустойка на **ВЪЗЛОЖИТЕЛЯ** в размер на 0, 05 % от стойността на договора/ крайната стойност на изпълнените СМР за всеки просрочен ден, но не повече от 10 % от стойността на договора.

(2) При пълно неизпълнение на договора **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка в размер на 10 % от стойността на договора.

(3) При лошо, обременено с недостатъци или частично изпълнение на договора, **ИЗПЪЛНИТЕЛЯТ** дължи неустойка в размер на 10 % от стойността на договора.

(4) **ВЪЗЛОЖИТЕЛЯТ** има право да приспада начислените по ал.1, ал.2 и ал.3 неустойки от цената за изпълнение на договора, от гаранцията за изпълнение на договора, или от която и да е друга сума, дължима на **ИЗПЪЛНИТЕЛЯ** по този договор/ от окончателно плащане по договора.

Чл.37. Всяка страна има право да претендира заплащането на обезщетението за нанесени вреди и пропуснати ползи в резултат на виновно неизпълнение или забавено изпълнение на задълженията по този договор, надвишаващи размера на неустойката и лихвата.

Чл.38. Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване по сметка на **ВЪЗЛОЖИТЕЛЯ.**

1. **ИЗМЕНЕНИЕ НА ДОГОВОРА**

Чл.39. Настоящия договор може да бъде изменян съгласно разпоредбите на чл. 116 от ЗОП.

1. **ПРЕКРАТЯВАНЕ НА ДОГОВОРА**

Чл.40. (1) Този договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКЛТДС.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните / **ВЪЗЛОЖИТЕЛЯ**.

Чл.41. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. **ИЗПЪЛНИТЕЛЯТ** е прекратил изпълнението на СМР за повече от 20 (двадесет) дни;

2. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката / Техническата спецификация и Техническото предложение.

(3) **ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

Чл.42. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

Чл.43. Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови извършването на СМР, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички разработки, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

Чл.44. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред СМР.

1. **ПОДИЗПЪЛНИТЕЛИ[[1]](#footnote-1)**

Чл.45. Общи условия приложими към Подизпълнителите

(1) За извършване на дейностите по Договора, **ИЗПЪЛНИТЕЛЯТ** има право да ползва само подизпълнителите, посочени от него в офертата, въз основа на която е избран за **ИЗПЪЛНИТЕЛ**.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на **ИЗПЪЛНИТЕЛЯ**.

(3) **ИЗПЪЛНИТЕЛЯТ** може да извършва замянана посочените подизпълнители за изпълнение на Договора, както и да включванови подизпълнители в предвидените в ЗОП случаи.

(4) Независимо от използването на подизпълнители, отговорността за изпълнение на настоящия Договор е на **ИЗПЪЛНИТЕЛЯ**.

(5) Сключването на договор с подизпълнител, който не е обявен в офертата на **ИЗПЪЛНИТЕЛЯ** и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на **ИЗПЪЛНИТЕЛЯ**, се счита за неизпълнение на Договора и е основание за едностранно прекратяване на договора от страна на **ВЪЗЛОЖИТЕЛЯ** и за усвояване на пълния размер на гаранцията за изпълнение.

Чл.46. Договори с подизпълнители

(1) При сключването на Договорите с подизпълнителите, оферирани в офертата на **ИЗПЪЛНИТЕЛЯ**, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

Чл.47. Разплащане с подизпълнители

(1) Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част директно на подизпълнителя.

(2) Разплащанията се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

(3) Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

(4) **ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.

1. **НЕПРЕДВИДЕНИ ОБСТОЯТЕЛСТВА**

Чл.48. (1) Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, съгласно определението дадено в т.27 от §2 на Допълнителни разпоредби към ЗОП, в т.ч. и за причинените от това неизпълнение вреди.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

(3) Не е налице непредвидено обстоятелство, ако събитието е настъпило в резултат на неположена грижа от някоя от страните или ако при полагане на дължимата грижа то е могло да бъде преодоляно.

(4) Страната, изпълнението на чието задължение е възпрепятствано от непредвидени обстоятелства, е длъжна в 5 (пет) дневен срок писмено да уведоми другата страна за настъпването, съответно за преустановяване въздействието на непреодолимата сила.

(5) Страната, изпълнението на чието задължение е възпрепятствано от непредвидени обстоятелства, не може да се позовава на тях, ако не е изпълнила задължението си по ал.4.

**XII.** **КОНФИДЕНЦИАЛНОСТ**

Чл.49. (1) Всяка от страните по договора се задължава да не разпространява информация за другата страна, станала и известна при или по повод сключването на договора, включително в хода на обществената поръчка.

(2) **ИЗПЪЛНИТЕЛЯТ** поема задължение да вмени и осигури изпълнението на това задължение на всяко лице от екипа си и на подизпълнителите си.

(3) **ИЗПЪЛНИТЕЛЯТ** се задължава да третира всички документи и информация, предоставени му във връзка с изпълнението на договора, като частни и поверителни, и няма право, освен ако това е необходимо за целите на изпълнението на договора, да публикува или предоставя на трети лица информация, свързана с договора, без предварителното писмено съгласие на **ВЪЗЛОЖИТЕЛЯ**.

**XIII. ДРУГИ УСЛОВИЯ**

Чл.50. Страните по настоящия договор ще решат споровете, възникнали относно изпълнението му по взаимно съгласие, изразено в писмена форма, а ако това се окаже невъзможно - по реда на ГПК.

Чл.51. Настоящият договор подлежи на допълнение и изменение само при изричната воля на страните, изразена писмено в допълнително споразумение към договора.

Чл.52. Нищожността на някоя от клаузите в договора или на допълнително уговорените условия не води до нищожност на друга клауза в договора или на договора като цяло.

Чл.53. Всяка от страните по този договор се задължава да не разпространява информация за другата, станала й известна при или по повод изпълнението на този договор.

Чл.54. За неуредените въпроси в настоящия договор се прилагат разпоредбите на българското законодателство.

Чл.55. Информацията, данните и материалите по този договор са собственост на **ВЪЗЛОЖИТЕЛЯ.**

Чл.56. Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени на адрес: по пощата (с обратна разписка) на адреса на съответната страна или предадени чрез куриер, срещу подпис на приемащата страна; на електронна поща, като съобщението, с което се изпращат, се подписва с електронен подпис; по факс. Като дата за получаване се счита датата на завеждане в деловодството на страната или датата на получаването им по факс. Съобщения или уведомления получени след 17:00 часа или получени в неработен ден ще се считат за получени в следващия работен ден.

Чл.57. При промяна на адреса си за кореспонденция **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯ**, в противен случай изпратената кореспонденция на посочения в настоящия договор адрес се счита за валидно връчена.

Чл.58. Този договор влиза в сила от датата на подписването му и се приключва след изпълнението на всички задължения по него.

Чл.59. Адресите за кореспонденция между страните по настоящия договор са както следва:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
|  | **„……………………” …………….** |
| *Адрес за кореспонденция:* | *Адрес за кореспонденция:* |
| …………….. | гр. |
| ул. „…………………………” № … | ул. |
| тел.: ………… | тел.: |
| факс: ….. | факс: |
| e-mail: ……. | e-mail: |
| *Отговорно лице:* | *Отговорно лице:* ......................................................................... |

Настоящият договор се изготви, подписа и подпечата в четири еднообразни екземпляра - три за Възложителя и един за Изпълнителя, всеки със силата на оригинал.

Неразделна част от настоящия договор са следните приложения:

**Техническа Спецификация**

**Предложение за изпълнение на поръчката**

**Ценово предложение**

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ**

…………………………../……………../ …………………………../……………/

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)